L 39/6
ET
Euroopa Liidu Teataja
9.2.2023
(7)
Lisaks teatasid Ameerika Ühendriigid komisjonile 9 lindude kõrge patogeensusega gripi puhangust kodulindude seas Ameerika Ühendriikides California (1), Iowa (1), Kansase (2), Lõuna-Dakota (1), Tennessee (1), Texase (1) ja Virginia (2) osariigis, mida kinnitati ajavahemikul 4. jaanuarist 2023 kuni 30. jaanuarini 2023 laborianalüüsiga (RT-PCR).
(8)
Pärast eespool nimetatud lindude kõrge patogeensusega gripi hiljutisi puhanguid kehtestasid Kanada, Ühendkuningriigi ja Ameerika Ühendriikide veterinaarasutused asjaomaste ettevõtete ümber vähemalt 10 km raadiusega kontrolltsoonid ning rakendasid lindude kõrge patogeensusega gripi tõrjeks ja leviku piiramiseks hädatapmist.
(9)
Kanada, Ühendkuningriik ja Ameerika Ühendriigid esitasid komisjonile oma territooriumi epidemioloogilise olukorra kohta teavet, milles nad kirjeldasid ka meetmeid, mida nad on võtnud lindude kõrge patogeensusega gripi edasise leviku ärahoidmiseks.
Komisjon on seda teavet hinnanud.
Kõnealuse hinnangu alusel ja liidu loomatervise staatuse kaitsmiseks ei tohiks Kanada, Ühendkuningriigi ja Ameerika Ühendriikide veterinaarasutuste poolt lindude kõrge patogeensusega gripi hiljutiste puhangute tõttu kehtestatud piirangutsoonidest kodulindude, kodulindude paljundusmaterjali ning kodulindude ja uluklindude värske liha saadetiste liitu toomist enam lubada.
(10)
Peale selle on Kanada esitanud ajakohastatud teabe epidemioloogilise olukorra kohta oma territooriumil seoses 39 lindude kõrge patogeensusega gripi puhanguga kodulindude seas teatavates linnukasvatusettevõtetes Kanadas Alberta (7), Briti Columbia (5), Manitoba (11), Ontario (5), Quebeci (4) ja Saskatchewani (7) provintsis, mida on kinnitatud ajavahemikul 7. aprillist 2022 kuni 9. novembrini 2022.
(11)
Lisaks on Ühendkuningriik esitanud ajakohastatud teabe epidemioloogilise olukorra kohta oma territooriumil seoses 13 lindude kõrge patogeensusega gripi puhanguga linnukasvatusettevõtetes Ühendkuningriigis Inglismaal Cheshire’i (2), Cornwalli (2), Devoni (4), Somerseti (1) ja Staffordshire’i (1) krahvkonnas ning Ühendkuningriigis Šotimaal Lewise saarel (1) ja Ühendkuningriigis Walesis Angelseys (2), mida kinnitati ajavahemikul 21. juulist 2022 kuni 24. oktoobrini 2022.
(12)
Lisaks on Ameerika Ühendriigid esitanud ajakohastatud teabe epidemioloogilise olukorra kohta oma territooriumil seoses 50 lindude kõrge patogeensusega gripi puhanguga Ameerika Ühendriikides California (5), Colorado (2), Idaho (10), Kansase (2), Kentucky (1), Michigani (2), Minnesota (9), Montana (1), New Jersey (1), New Yorgi (1), Põhja-Dakota (2), Ohio (1), Oregoni (1), Pennsylvania (2), Lõuna-Dakota (6), Tennessee (1), Utah’ (2) ja Washingtoni (1) osariigis, mis kinnitati ajavahemikul 5. aprillist 2022 kuni 19. oktoobrini 2022.
(13)
Kanada, Ühendkuningriik ja Ameerika Ühendriigid esitasid ka teavet meetmete kohta, mida nad on võtnud lindude kõrge patogeensusega gripi edasise leviku tõkestamiseks.
Eelkõige on Kanada, Ühendkuningriik ja Ameerika Ühendriigid pärast kõnealuseid taudipuhanguid rakendanud selle taudi tõrjeks ja leviku piiramiseks hädatapmist ning on lõpetanud vajalike puhastus- ja desinfitseerimismeetmete võtmise pärast hädatapmise rakendamist oma territooriumil asuvates nakkusest tabandunud kodulinnukasvatusettevõtetes.
(14)
Komisjon hindas Kanada, Ühendkuningriigi ja Ameerika Ühendriikide esitatud teavet ja jõudis järeldusele, et lindude kõrge patogeensusega gripi puhangud linnukasvatusettevõtetes on likvideeritud ning et linnukasvatussaaduste toomine liitu Kanada, Ühendkuningriigi ja Ameerika Ühendriikide tsoonidest, millest linnukasvatussaaduste toomine liitu oli kõnealuste puhangute tõttu peatatud, ei kujuta endast enam ohtu.
(15)
Seepärast tuleks muuta rakendusmääruse (EL) 2021/404 V ja XIV lisa, et võtta arvesse lindude kõrge patogeensusega gripi praegust epidemioloogilist olukorda Kanadas, Ühendkuningriigis ja Ameerika Ühendriikides.